**Улс төрийн хилс хэрэгт хэлмэгдэгчдийн дурсгалыг хүндэтгэх өдрийг тэмдэглэн өнгөрүүлсэн тухай**

2019-09-11 Хармод

Сумын ИТХ-ын 2019 оны гүйцэтгэлийн төлөвлөгөөнд туссан ажлын нэг улс төрийн хилс хэрэгт хэлмэгдэгчдийг санан дурсах, тэдний гэгээн дурсгалыг хүндэтгэн мөнхжүүлэх, тэмдэглэн өнгөрүүлэх чиглэлийн дагуу Увс аймгийн Сагил сумын ЕБС-ийн түүхийн багш А.Пуужинцэцэг багштай 8 дугаар ангийн сурагчдад улс төрийн хилс хэрэгт хэлмэгдэгчдийн тухай ойлголт өгөхийн хамт түүхэн дурсгалт газар шашин, соёл, боловсролын төв байсан Төгсбуянт хүрээний туурьтай танилцуулж, 40 минутын сургалт хийлээ. Увс аймгийн Түргэн сумын Дэлгэрмөрөний дэнжид байрлах Төгсбуянт хүрээний туурь нь байгаль цаг уурын нөхцөл байдал, цагийн аясаар маш их элэгдэлд орж байгааг анхаарах шаардлагатай болжээ.

Уг газар тухайн үед Засгийн газрын цэргүүд хувьсгалын эсэргүү гэгдэх лам, тайж, ноёд нарын 30 гаруй хүнийг буудан хороосон байдаг.

Төгсбуянт хүрээний хэрэм, туурьтай танилцуулах аялал сургалтад санхүүгийн дэмжлэг үзүүлсэн Б.Нэргүй захиралтай “Мөнхжим өргөө”, Ч.Дүгэрсүрэн захиралтай “Дүрт уул” компаний хамт олон, 5-р багийн иргэн жолооч А.Алтансүх, ЗДТГ-ын жолооч Ч.Отгонбаяр нартаа талархал илэрхийлье.

**ИРГЭДИЙН ТӨЛӨӨЛӨГЧДИЙН ХУРАЛ**